
MARIJAMPOLĖS ,,ŽIBURĖLIO“ MOKYKLOS-DAUGIAFUNKCIO CENTRO
2022-2023 M.M. VEIKLOS PLANAS

1. BENDROSIOS NUOSTATOS

 	Marijampolės ,,Žiburėlio“ mokyklos–daugiafunkcio centro (toliau Centro) 2022-2023 m. m. veiklos planas parengtas vadovaujantis Lietuvos švietimo įstatymo nuostatomis, Bendrosiomis programomis,  Centro strateginiu planu 2022–2023 metams, 2021–2022 mokslo metų veiklos plano įgyvendinimo, vidaus ir išorės veiklos kokybės į(si)vertinimo rezultatais, veiklos ataskaitomis, ugdomosios priežiūros, pedagogų, kitų bendruomenės narių siūlymais. Rengiant  Centro 2022-2023 m. m. veiklos planą orientuojamasi į šiuolaikinės Lietuvos visuomenės poreikius atitinkančią švietimo kokybę, siekiama užtikrinti ikimokyklinio, priešmokyklinio, pradinio, pagrindinio ugdymo individualizuotų programų, mokinių, turinčių specialiųjų  ugdymo(si) poreikių, socialinių įgūdžių ugdymo programos kokybišką ugdymą.
Vizija: Saugi, demokratiška, besimokanti, atvira kaitai, atliepianti bendruomenės poreikius, puoselėjanti tradicijas bei savitumą įstaiga, kurios veikla orientuota į visapusišką asmens ugdymą.
Misija: Marijampolės „Žiburėlio“ mokykla-daugiafunkcis centras - atvira visuomenei, nuolat ieškanti, besimokanti, kurianti, formuojanti vertybių sistemą ugdymo įstaiga, kurioje:
• teikiame kokybiškas ikimokyklinio, priešmokyklinio, pradinio ir pagrindinio specialiojo ugdymo, neformaliojo švietimo paslaugas, tenkinančias mokinių saviraiškos ir užimtumo poreikius;
• sudarome kiekvienam mokiniui atitinkančią jo galias ugdymosi aplinką, plėtojančią jo unikalius gebėjimus ir kompetencijas taip, kad, pasiekęs atitinkamą brandą, jis galėtų sėkmingai ugdytis toliau, puoselėdamas visą gyvenimą trunkančio mokymosi nuostatą;
• formuojame aiškią ir neišskirtinę nuomonę apie mokinius su negalia  visuomenėje.

2021-2022 M. M. VEIKLOS PLANO ĮGYVENDINIMO ANALIZĖ

           Numatytų tikslų ir uždavinių 2021-2022 m. m. įgyvendinimui buvo organizuojami mokytojų tarybos, įstaigos tarybos, Vaiko gerovės komisijos posėdžiai, metodinių grupių veikla, vykdoma pedagoginė priežiūra, atliekami tyrimai, tėvų bendruomenės susirinkimai, renginiai ir kt. 
          Tikslas : 1. Siekti ugdymo(si) kokybės, užtikrinant kiekvieno mokinio pažangą ir pasiekimus, kompensuojant nuotolinio mokymosi spragas.
                      1.1. tobulinti ugdymo(si) veiklas skatinančias kiekvieno mokinio pažinimą, mokymosi strategijų ir vertinimo įvairovės taikymą.
                      1.2. skirti dėmesį mokinių savarankiškumo skatinimui, individualios pažangos stebėjimui, mokymosi sunkumų įveikimui.
               2021-2022 mokslo metais organizuojant ugdymo procesą buvo siekiama užtikrinti kuo aukštesnę ugdymo(si) kokybę, kad kiekvienas mokinys pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų. Pagrindinis dėmesys buvo kreipiamas į ugdymo proceso diferencijavimą ir individualizavimą, siekiant kiekvieno mokinio asmeninės pažangos ir geresnių ugdymo(si) rezultatų. Mokinių pažangumas: 1–4 klasėse – 98,65%, mokytojų tarybos sprendimu vienas mokinys paliktas kartoti 1-os klasės kursą (protokolas 2022-06-13 Nr. 7-2), 5–10 lavinamosiose bei socialinių įgūdžių ugdymo klasėse fiksuota individuali kiekvieno mokinio pažanga, kurią padarė kiekvienas mokinys pagal savo individualius gebėjimus. 1–4 pradinių klasių, 1-os spec. klasės ir 5–10 lavinamųjų klasių bei socialinių įgūdžių ugdymo klasės mokytojai, dalykų mokytojai, pagalbos mokiniui specialistai kartu su mokiniais, jų tėvais (globėjais, rūpintojais) stebėjo individualią kiekvieno mokinio pažangą, ją analizavo ir aptarė.     Mokinių pažangos rodikliai buvo aptarti      Mokytojų tarybos, Metodinės grupės, VGK posėdžiuose. Atsižvelgiant į pradinių klasių metinę pažangumo suvestinę, besimokančių aukštesniuoju lygiu – 7 mokiniai (9,4%), pagrindiniu lygiu – 17 (22,9%),  patenkinamu lygiu – 33(44,5%) nepatenkinamu lygiu – 1 (1,3%) mokinių. Pradinio ugdymo programą baigė 20 mokinių iš jų – 3 lavinamosios klasės mokiniai. Visi mokiniai gavo Pradinio išsilavinimo pažymėjimus, lavinamosios klasės mokiniai pradinio ugdymo pasiekimų pažymėjimus. Socialinių įgūdžių ugdymo klasę baigė ir vidurinio ugdymo pasiekimų pažymėjimus gavo 4 mokiniai.
             Mokiniams, turintiems specialiųjų ugdymosi poreikių, buvo teikiama specialiojo pedagogo, logopedo, socialinio pedagogo, surdopedagogo, judesio korekcijos pedagogo, psichologo bei mokytojo padėjėjo pagalba. Mokslo metus pradėjo 76, baigė 74 pradinių klasių mokiniai, 37 lavinamųjų klasių, 8 socialinių įgūdžių ugdymo klasės mokiniai. 20 pradinio ugdymo 1–4 klasių mokinių buvo ugdomi pagal pritaikytas programas, 14 – pagal individualizuotas programas. Visi specialiųjų ugdymosi poreikių mokiniai padarė asmeninę pažangą. 
Gabesniems mokiniams buvo sudarytos sąlygos gilinti mokomųjų dalykų žinias, stiprinti pasitikėjimą savo jėgomis, plėtoti individualius saviraiškos gebėjimus. Jie buvo skatinti dalyvauti konkursuose, varžybose, ugdytis pažinimo, komunikavimo, kūrybingumo bei asmenines kompetencijas. 
          Mokiniai aktyviai dalyvavo respublikiniuose konkursuose, parodose: 2-os klasės mokiniai  respublikiniame ugdymo įstaigų kūrybinių darbų konkurse „Vandens lašelyje stebuklą pamačiau“ užėmė dvi 1-ąsias ir tris 3-čiąsias vietas. Respublikiniame pradinių klasių mokinių virtualiam iliustracijų konkurse – parodoje „Rudens paletė“ 2 klasės mokinė laimėjo 1-ąją ir 3-iąją vietas. Respublikiniame moksleivių integruotame technologijų ir dorinio ugdymo konkurse-parodoje „Kūryba ir saviraiška asmenybės dvasiniam pasauliui“ 3 mokiniai laimėjo 2-ąją vietą. Marijampolės savivaldybės pradinių klasių mokinių piešinių konkurse „Krepšinio piešinių varžybos“ 4 klasės mokinys užėmė 2-ąją vietą. Respublikiniame vaikų kūrybinių darbų konkurse „Mano sąsiuvinio viršelis“ 2-os klasės mokinys laimėjo 3-iąją vietą. Marijampolės savivaldybės pradinių klasių mokinių piešinių konkurse „Žemės pasakojimai“ 2-os klasės mokinys laimėjo 3-iąją vietą. 
Tarptautiniame matematikos konkurse Kengūra 2022, 1-os klasės mokinys užėmė savivaldybėje 1-ąją vietą, 4-os klasės mokinė 5-ąją vietą.
[bookmark: _Hlk39134749]Įvertinus mokinių poreikius ir turimas lėšas, buvo tenkinami daugumos mokinių saviraiškos poreikiai. Būrelius mokykloje rinkosi ir lankė 66% mokinių. Teigiamos įtakos pradinių klasių mokinių užimtumui ir ugdymosi rezultatams turėjo pailgintos dienos grupės veikla, kurioje dalyvavo 45 % mokinių.
              Sėkmingai Centras vykdė Lietuvos  EKO mokyklų tinklo projektą apimantį  daugybę įvairių ekologinių veiklų, skatinančių mokinius tausoti, saugoti ir prižiūrėti gamtą.
Kiekvienais metais 4 klasės mokiniai dalyvauja NMPP. 2022 metais iš 17 ketvirtos klasės mokinių matematikos ir pasaulio pažinimo testus laikė 14 mokinių, skaitymo testus 11 mokinių. Daugiausiai balų surinkti mokiniams sekėsi iš pasaulio pažinimo, iš 40 galimų taškų vienas mokinys surinko 37, vienas-31, viena mokinė 28, žemiausias rezultatas – 7 taškai, kitų mokinių taškų skaičius tolygiai pasiskirstęs žemiau 16 taškų ribos. Sunkiausiai sekėsi skaitymas iš 30 galimų surinkti taškų daugiausiai surinko viena mokinė -23, viena mokinė 22, žemiausias taškų skaičius- 4, kitų mokinių taškai pasiskirstę tolygiai žemiau 16 taškų ribos. Testo nebaigė 2 mokiniai. Matematikos iš galimų surinkti 36 taškų ribos dvi mokinės surinko 28, dvi 27 taškus, kitų mokinių galimi surinkti taškai tolygiai pasiskirstę žemiau 19 taškų ribos. Testo nebaigė 3 mokiniai. Testo rezultatus įtakojo ir tai, jog 3 gabiausios mokinės tuo metu sirgo ir testų laikyme nedalyvavo, taip pat klasėje mokėsi 3 specialiųjų ugdymosi poreikių turintys mokiniai pagal individualizuotas programas ir 3 pagal pritaikytas bendrąsias pradinio ugdymo programas. Testų  rezultatai aptarti mokytojų Metodinės grupės posėdyje 2022-06-16 Nr.9-3
Įvertinus mokinių poreikius ir turimas lėšas, buvo tenkinami daugumos 1-4 pradinių klasių ir 1-10 lavinamųjų klasių mokinių saviraiškos poreikiai. Organizuoti būreliai: ,,Tyrinėtojai“ - gamtamoksliam ugdymui“, ‚Žiburiukai“ – muzikiniam ugdymui, „Kūrybinės dirbtuvėlės“ – technologijų ugdymui, „Smalsučiai“- bendravimo, emocinio lavinimo ugdymui, „Pinigėnai“ – ekonomikos ir verslumo pradmenų ugdymui, „Spalvų ratas“ – meninių gebėjimų ugdymui.       Būrelius mokykloje rinkosi ir lankė 61,15% mokinių. 
Teigiamos įtakos pradinių klasių mokinių užimtumui ir ugdymosi rezultatams turėjo pailgintos dienos grupės veikla, kurioje dalyvavo 55,3 % mokinių.
            Daug naudos Centro lavinamųjų klasių ir socialinių įgūdžių ugdymo klasės mokiniams  davė projektas finansuojamas iš Marijampolės savivaldybės aplinkos apsaugos rėmimo specialiosios programos 2022 m. „Auginame, tyrinėjame, rūpinamės!“. Projekto vykdymo metu mokiniai įgavo pasitikėjimo, išbandė save įvairiose veiklose, ugdėsi mokinių darbiniai įgūdžiai, estetinis skonis, meilė gamtai. Sėkmingai buvo vykdomas Lietuvos EKO mokyklų tinklo projektas apimantis daugybę įvairių ekologinių veiklų skatinančių tausoti, saugoti ir prižiūrėti gamtą.
           Centro mokiniai aktyvai dalyvavo respublikinėje ilgalaikėje sveikos gyvensenos ugdymo programoje „Sveikatiada“, kurios dėka įgijo žinių ir praktinių įgūdžių apie sveikatą, mitybą ir fizinį aktyvumą. Programos metu organizuojami įdomūs ir patrauklūs renginiai, kurių metu plečiamos  žinios ir supratimas sveikos mitybos ir fizinio aktyvumo srityse. Veiklose dalyvavo ne vien moksleiviai, bet ir mokytojai, tėvai. 
Centro pedagogai, siekdami, kad mokymasis būtų prasmingas ir įdomus, ugdymo procese taikė įvairias mokymo(si) strategijas: mokymąsi bendradarbiaujant, įrodymais grįstą mokymąsi, reflektyvų, patirtinį mokymąsi. Mokytojai organizavo pamokas/veiklas ne tik klasėse, mokyklos edukacinėse erdvėse, bet ir už mokyklos ribų. Mokiniams suorganizuotos įvairios edukacinės išvykos: Išvyka į Marijampolės futbolo centrą. ,,Diena su futbolu”, Kalvarijos Zoologijos sodą, Sasnavos „Zuikių muziejų“, Marijampolės kraštotyros muziejų ir kt. Ugdymo procesą paįvairino Kultūros paso  edukacijos, kurių dėka mokiniai praplėtė ir pagilino žinias įvairiomis temomis.
              Vykdytos netradicinio ugdymo dienos: 1-4 klasių mokiniams, 1-10 klasių ir socialinių įgūdžių ugdymo klasės mokiniams: „Kino pasaulyje“, „ Švęskime laisvę!“, „Žemė – visų namai“, „Aš - laimingas!“, „Ir skanu ir sveika“, „Aš ir tu – mes kartu“, „Mes – Lietuvos vaikai“ ir kt.
Mokytojos klasės valandėlių metu stiprino mokinių gebėjimo bendrauti, savęs pažinimo, tolerancijos ir kt. įgūdžius. Vykdytos prevencinės programos „Zipio draugai“, ,,Obuolio draugai“, ,,Įveikiame kartu“ suteikė mokiniams pasitikėjimo savimi, padėjo įveikti sunkumus, mokiniai išmoko išreikšti savo nuomonę, jausmus. 
       Buvo stebimi naujai atvykusių mokinių pasiekimai ir savijauta, skirtas adaptacijos laikotarpis. Atlikti psichologiniai tyrimai: „Pirmokų  adaptacijos tyrimas“, „Pradinio ugdymo 2-4 klasių gabių vaikų tyrimas“,, „Patyčių paplitimo elektroninėje erdvėje tyrimas 3- 4 klasių mokinių tarpe“. Kiekvienas mokinys pagal savo gebėjimus ir galias padarė pažangą. Organizuotos individualios ir grupinės konsultacijos  gabiems mokiniams, mokiniams, turintiems mokymosi sunkumų, esant žemiems mokymosi pasiekimams 1-oje ir 3-oje klasėse, kūrybinė ugdomoji veikla (skaitymo ir rašymo gebėjimų ugdymui) 2-oje  ir 4-oje klasėse; Jų metu mokytojai  padėjo mokiniams, kurių lėtesnė veiklos sparta, dažnai sergantiems ir daug pamokų praleidusiems mokiniams,  šalinti ugdymo(si) spragas, padėjo pasirengti konkursams, olimpiadoms. Pastebėta kiekvieno vaiko sėkmė (apdovanoti geriausiai besimokantys, pasižymintys meninėje ir sportinėje veikloje ir t.t.; reiškiamos padėkos tėvams) Sudaryta galimybė nuoširdžiam vaiko – tėvo- pedagogo  dialogui, į klasės, grupės renginius įtraukiami tėvai, gerėja nuoširdumu ir pasitikėjimu grįsti santykiai, tėvai dalyvauja institucijos veikloje.
            Bendros visų pedagoginės sąveikos dalyvių pastangos įgalino siekti visapusiškos vaiko kognityvinės, emocinės, socialinės brandos ir akademinės sėkmės. Kiekvienoje klasėje (išskyrus 2 pradinio ugdymo klasę) dirbo  mokytojo padėjėjas. Pedagogai, pagalbos mokiniui specialistai tobulino vaiko pažinimo, įvertinimo  kompetencijas.  Visus mokslo metus didelis dėmesys buvo skiriamas sveikos gyvensenos skatinimui. Įstaiga tęsė dalyvavo ES programose: ,,Pienas vaikams ir vaisių vartojimo skatinimas mokykloje“. Mokiniai įgijo žinių apie sveiką mitybą, daugiau vartojo vaisių, daržovių, sveikų pieno produktų. Sveikatos įgūdžius mokiniai gilino dalyvaudami tęstiniame respublikiniame projekte „Sveikatiada“. Kaip ir kasmet centro bendruomenė laikantis visų Covid-19 saugumo reikalavimų dalyvavo respublikiniame jau tradicija tapusiame „Solidarumo bėgime 2020“. 
            Priešmokyklinio ugdymo pedagogai dalyvavo LR Švietimo ir mokslo ministerijos bei Švietimo plėtotės centro tarptautinėje vaikų socialinių įgūdžių ugdymo programoje „Zipio draugai“, pradinių klasių mokytojai programoje ,,Obuolio draugai“, „Įveikiame kartu“. Metodiniame konsultaciniame centre visus metus vyko tarptautinių prevencinių programų ,,Obuolio draugai“ ir ,,Zipio draugai“ seminarai, kuriuose konsultantei J. Norkienei talkino konsultančių padėjėjos G. Leiberienė, B. Kubeldzienė, A. Juškauskienė. 
Buvo sudaryta galimybė vaikų ir mokinių saviraiškos atskleidimui,  Centre veikė  neformalaus ugdymo būreliai: : ,,Tyrinėtojai“ - gamtamoksliam ugdymui“, ,‚Žiburiukai“ – muzikiniam ugdymui, „Kūrybinės dirbtuvėlės“ – technologijų ugdymui, „Smalsučiai“- bendravimo, emocinio lavinimo ugdymui, „Pinigėnai“ – ekonomikos ir verslumo pradmenų ugdymui, „Spalvų ratas“ – meninių gebėjimų ugdymui ir kt.      Būrelius mokykloje rinkosi ir lankė 61,15% mokinių. Dėl pandemijos Covid-19 negalėjome tęsti atvirų durų tėvams organizavimo tradicijos.. Mokiniams vedamos valandėlės, organizuojami renginiai, vykdomi  projektai, kurių metu ugdomas pilietiškumas, tautiškumas ir kt. Tėvams rengiama informacinė medžiaga  įvairiomis temomis (lankstinukai, segtuvai, stendai).  Įstaigoje bendruomenė telkiama bendromis Centro tarybos ir vadovų pastangomis, organizuojami bendri renginiai,  akcijos. Informacija apie įstaigos veiklą skelbiama  internetinėje svetainėje. Nuolat atnaujinama informacija įstaigos stenduose, leidžiami lankstinukai su naujausia informacija, specialistų rekomendacijos tėvams dirbant  su specialiųjų ugdymosi poreikių turinčiais ir  gabiais vaikais. Vyksta dalykiški, abipusiai naudingi tėvų susitikimai su įstaigos administracijos darbuotojais, mokytojais, pagalbos mokiniui specialistais. 
Taip pat mokiniai kartu su mokytojais aktyviai dalyvavo pilietinėse akcijose: ,,Atmintis gyva, nes liudija‘‘,  ,,Savaitė be patyčių‘‘,     ,,Tolerancijos savaitė “, „Savaitė be smurto“ ir kt.
            Mokiniams  buvo sudaryta galimybė dalyvauti ir  savo žinias pasitikrinti tarptautiniame matematikos konkurse ,,Olympis 2021 – Rudens sesija“,  tarptautiniame   konkurse ,,Olympis 2022 – Pavasario sesija“,  1-4 klasių mokiniai apdovanoti medaliais, diplomais. 
Centras vykdė vidaus  veiklos kokybės įsivertinimą: 

	Stiprieji veiklos aspektai
	Silpnieji veiklos aspektai
	Tobulinamos veiklos aspektai

	2.3.1.
	2.3.1.
	2.3.1.

	Mokymosi konstruktyvumas
	Mokymosi socialumas
	Mokymosi socialumas



Išsiaiškinti  privalumai, trūkumai ir tobulinamos veiklos aspektai. Pateiktos rekomendacijos planavimui, išsiaiškinta nauda mokiniui.

          Tikslas: 2.  Puoselėti Centro bendruomenės vertybes,  vienijančias bendravimo ir bendradarbiavimo kultūrą:
          Uždaviniai:  2.1. Plėtoti bendruomenės narių mokymąsi veikti kartu.
                               2.2.  Siekti kokybiško mokėjimo mokytis, informacijos valdymo, reflektavimo ir asmeninių kompetencijų ūgties.
           Centre didelis dėmesys buvo skiriamas mokytojų kvalifikacijai tobulinti ir ugdymo kokybei gerinti. Pedagogams sudarytos sąlygos kvalifikacijos tobulinimui nuotoliniu būdu – VIP narystė internetinėje platformoje „Pedagogas.lt“. Pagal poreikį pedagogai  tobulinosi Semi + platformoje organizuojamuose kursuose ir seminaruose jiems aktualiomis ugdymo (si) temomis.  
         Daug dėmesio skirta pamokos vadybos tobulinimui, stiprinant išmokimo stebėjimą ir vertinimą pamokoje bei mokinių motyvaciją. Stebėtose pamokose mokiniai  įtraukiami į aktyvią ir produktyvią veiklą, padedančią gilinti ne tik dalykines, bet ir mokėjimo mokytis bei bendravimo ir bendradarbiavimo kompetencijas
          Pedagogai pamokų, veiklų uždavinius siejo su įgytų žinių pritaikymu realiame gyvenime, vaikui pažįstama aplinka. Pritaikytos ir individualizuotos  programos padėjo mokiniui, turinčiam specialiųjų ugdymosi poreikių, visaverčiai dalyvauti ugdymo procese drauge su bendraamžiais, siekti individualių ugdymosi tikslų. Pedagogai nuotoliniuose metodiniuose posėdžiuose dalinosi gerąja darbo patirtimi, tobulino kompetencijas įvairiomis temomis kursuose, seminaruose, konferencijose, įgytas naujoves taikė praktikoje, tobulėjo pamokos vadyba, kokybė. Analizuotos ir individualiai aptartos pedagogų vedamos veiklos, pamokos. Diskutuojant su pedagogais išryškėjo, kad iš tiesų specialistų komandos bendrai siekiami tikslai, veiksmų koordinavimas ir galimybė mokytis vienam iš kito sąlygoja: vaiko gerovę, pedagogo tobulėjimą, mokyklos bendruomenės tvirtėjimą, taip pat  komandinis darbas lemia bendradarbiavimo sėkmę, komunikaciją su tėvais, pagrįstą abipusiu bendravimu ir bendradarbiavimu.
         Įgyvendinant pradinio ir pagrindinio ugdymo programas buvo tobulinamos mokinių kompetencijos. Pedagogai, atsižvelgdami į skirtingus mokinių ugdymosi poreikius,  didino aktyvų  ir  sąmoningą mokinių mokymąsi, siekė ugdymosi proceso kokybės, plėtojo vaiko individualius gebėjimus. Covid-19 pandemija ir karantino sąlygos suaktyvino platesnį informacinių komunikacinių technologijų (IKT) naudojimą mokomųjų veiklų metu. Mokytojoms teko gerokai patobulinti turimas IKT žinias, ieškoti įdomesnių, patrauklesnių elektroninių erdvių mokiniams sudominti, kuo aktyviau įtraukti į ugdymo procesą. Ugdymo procesą paįvairino Kultūros paso nuotolinės edukacijos, kurių dėka mokiniai praplėtė ir pagilino žinias įvairiomis temomis. 
	      Mokytojai gerąja patirtimi dalinosi centro fb puslapyje, internetinėje svetainėje,  spaudoje, rašė straipsnius apie ugdymą Marijampolės miesto laikraštyje, laikraštyje „Suvalkietis, „Sūduvos gidas“, „Švietimo naujienos“ ir kt.
Visas naujienas ir informaciją centro pedagogai gauna į elektroninius paštus ir per DVS kontorą.  Nuolat atnaujinama informacija internetinėje svetainėje, FB grupėje, apie svarbiausius įstaigos įvykius, konkursus, parodas, ekskursijas, projektinę veiklą ir kt. Taip pat informacija talpinama Centro stenduose.
            Siekiant kokybiško ugdymo(si), tobulinant pedagogų kompetencijas, vykdyta pedagoginė priežiūra. Centro pedagogai įsivertina savo veiklą, atsiskaito pildydami savęs vertinimo anketas, kuriose pažymi savo dalyvavimą įvairiuose konkursuose, parodose, akcijose, darbą centro grupėse, komandose, lankytus kursus seminarus ir kt.
           Vadovai nuolat tobulino savo bendrąsias ir vadovavimo sričių kompetencijas įvairiuose kursuose, seminaruose. Sistemingai analizavo veiklas ir valdymo išteklių būklę, inicijavo įstaigos veiklos kokybės įsivertinimą.





3. SSGG (STIPRYBIŲ, SILPNYBIŲ,GALIMYBIŲ IR GRĖSMIŲ) ANALIZĖ

	Stiprybės
	Silpnybės

	· Geros pedagogų darbo ir   mokinių ugdymosi sąlygos.
· Įstaigos vadovai inicijuoja, skatina ir palaiko inovacijų diegimą ir jų realizavimą, 
· dalyvavimą įvairiuose ES projektuose, programose.
· Kompetentinga mokytojų ir pagalbos mokiniui specialistų komanda.
· Diferencijuojamas ir individualizuojamas mokinių ugdymas, kolegialus mokytojų  ir   
· specialistų bendradarbiavimas ugdant vaikus, turinčius specialiųjų ugdymosi poreikių, vaikų individualius gebėjimus, dėmesys ugdymo kokybei.
· Funkcionali specialiosios pedagoginės, socialinės, psichologinės, specialiosios
· pagalbos mokiniui teikimo sistema. 
· Pedagogai aktyviai dalyvauja pedagoginio darbo patirties sklaidoje savivaldybėje, 
· respublikoje.
·   Tradicijų, kurios kuria mokyklos savitumą, laikymasis.
·   Palankus psichologinis, emocinis mikroklimatas. 
	· Informacinių technologijų panaudojimo galimybės: trūksta     kompiuterinės įrangos, mokomųjų kompiuterinių programų.
· Dalies mokinių tėvų abejingumas vaikų ugdymui(si).
·  Viešųjų erdvių, pritaikytų laisvalaikio, poilsio ir sporto poreikiams,    trūkumas.
·  Darželio grupių patalpų remontas (trūksta lėšų).
·  Reikalinga pastato vidaus renovacija.
· Lauko takelių bei laiptų atnaujinimas.
 

	Galimybės
	Grėsmės

	· Informacinių ir komunikacijos priemonių diegimas, ugdymo proceso modernizavimas.
· Komandinio darbo, pagalbos mokytojui ir mokiniui sistemos plėtojimas.
· Nuolatinis profesinis tobulėjimas ir kvalifikacijos kėlimas.
· Ryšių su užsienio mokyklomis-darželiais plėtojimas
· Edukacinių aplinkų modernizavimas.
	· Mokinių skaičiaus mažėjimas.
· Ekonominė šalies situacija.
· Daugėja socialiai remtinų, socialinės rizikos šeimų, vaikų, turinčių specialiųjų ugdymosi poreikių.
Mažėja šeimų dėmesys vaikui, prastėja šeimų socialinė, ekonominė padėtis.


4. STRATEGINIS (ILGALAIKIS) MOKYKLOS – DAUGIAFUNKCIO CENTRO TIKSLAS

Teikti kokybiškas vaikų poreikiams pritaikytas švietimo paslaugas, modernizuojant edukacines aplinkas, stiprinant vaikų sveikatą, kuriant socialinę gerovę.
5. STRATEGINIO TIKSLO APRAŠYMAS

         Siekiant užtikrinti teikiamų paslaugų kokybę, atsižvelgiant į švietimo veiklą reglamentuojančius dokumentus, bus modernizuojamos ir kuriamos edukacinės aplinkos, padedančios stiprinti vaikų sveikatą, užtikrinti socialinę gerovę ir saugumą, naujos patirties įgijimą, gyvenimui būtinų kompetencijų plėtojimą.  
         Kokybišką švietimo paslaugų teikimą, socialinę gerovę užtikrins turtinama ir modernizuojama Centro materialinė bazė, atnaujinamos ir kuriamos naujos edukacinės aplinkos. 
         Tobulinant ugdymosi kokybę ir teikiant švietimo paslaugas, sėkmės rodikliu taps kiekvieno vaiko individuali pažanga, gerovė ir saugi edukacinė aplinka. 
          Kitas svarbus sėkmės rodiklis-pedagogų tobulinamos kompetencijos ( vadybinė, socialinė, informacinės technologijos, lyderystė), kurių įgijimas ir tobulinimas leis pedagogams sėkmingai tenkinti besikeičiančius mokinių poreikius, užtikrinti jų saugumą,  tėvų ir visuomenės lūkesčius.

6. TIKSLAI IR UŽDAVINIAI 2022-2023 MOKSLO METAMS

Tikslas – kuriant dinamišką ir atvirą mokymosi aplinką, užtikrinti veiksmingą, kokybišką ugdymą(si), padedantį siekti kiekvieno vaiko asmeninės ūgties.
Uždaviniai:
1. Tobulinti pamokos vadybą, individualizuojant ir diferencijuojant ugdymą bei teikiant mokymosi pagalbą skirtingų gebėjimų ir poreikių mokiniams.
2. Ugdyti mokinių savarankiško darbo įgūdžius, skatinant patyriminį ugdymą.
3. Stiprinti mokinių socialines emocines kompetencijas, vykdant prevencines veiklas.
4. Tobulinti ugdymo procesus, siekiant kiekvieno mokinio asmeninės pažangos.
5. Tobulinti mokytojų kompetencijas, orientuotas į šiuolaikinę pamoką, siekiant asmeninio meistriškumo.
6. Kurti atvirą ir patrauklų Centro įvaizdį, užtikrinant sveiką ir saugią ugdymo(si) aplinką.

7. TIKSLŲ IR UŽDAVINIŲ ĮGYVENDINIMO PLANAS
	Kuriant dinamišką ir atvirą mokymosi aplinką, užtikrinti veiksmingą, kokybišką ugdymą(si), padedantį siekti kiekvieno vaiko asmeninės ūgties.

	Uždaviniai
	Įgyvendinimo
priemonės
	Atsakingi
vykdytojai
	Vykdymo data
	Tikslo įgyvendinimo vertinimo kriterijai

	1
	2
	3
	4
	5

	1. Tobulinti pamokos vadybą, individualizuojant ir diferencijuojant ugdymą bei teikiant mokymosi pagalbą skirtingų gebėjimų ir poreikių mokiniams.
	Ugdymo turinio ir ugdomosios veiklos planavimo dokumentų rengimas, analizė, tobulinimas.
	Klasių, grupių, dalykų mokytojai, pagalbos mokiniui specialistai.
	Iki 2022-09-09 d.


	Mokytojai susitaria dėl planų dermės, nusimato mokinių vertinimo būdus bei metodus, pagal poreikį koreguoja savo planus.
Mokytojai, žinodami savo mokinių ugdymosi spragas, planuoja tolimesnį jų mokymąsi.

	
	Pritaikytų ir individualizuotų 
programų parengimas mokiniams, turintiems  įvairių negalių, sutrikimų ir mokymosi sunkumų.
	Klasių, grupių, dalykų mokytojai, pagalbos mokiniui specialistai, 
VGK.
	2022-09-09 d.

	Pritaikytos ir individualizuotos  programos padės mokiniui, turinčiam specialiųjų ugdymosi poreikių, visaverčiai dalyvauti ugdymo procese drauge su bendraamžiais, siekiant asmeninės pažangos. Pažanga aptariama du kartus per mokslo metus.

	
	Individualių pagalbos mokiniui planų sudarymas.
	Mokytojai,
VG komisija
	09 mėn.
	Užtikrinta individuali pagalba kiekvienam mokiniui. 

	
	Mokytojų tarybos posėdis. Priešmokyklinio ugdymo grupių, pradinių ir lavinamųjų klasių mokinių gebėjimai, pažanga ir pasiekimai. Pagalbos mokiniui specialistų ataskaitos.
	Direktorė
R. Kukalienė,
pavaduotoja ugdymui  R. Marcinkevičienė,
pedagogai. 
	2023-02
	Mokinių mokymosi pasiekimų analizavimas, aptariama  mokinių ir specialiųjų poreikių turinčių mokinių asmeninė pažanga.
Aptariami mokinių pasiekimai ir pažanga, sunkumai, teikiamos rekomendacijos asmeniniams mokinio pasiekimams stiprinti.

	
	Nacionalinio mokinių pasiekimų patikrinimo 4 klasėje vykdymas.
	 Pavaduotoja ugdymui
 R. Marcinkevičienė,           4-os klasės mokytoja            
 R. Majauskienė 
	04-04 mėn.
	Analizuojami ir lyginami pasiekimų rezultatai bent 5% leis tikslingiau koreguoti ir tobulinti ugdymo procesą.

	
	Mokinių mokymosi stilių tyrimas 
2 - oje klasėje.


	Pavaduotoja ugdymui
 R. Marcinkevičienė,
Psichologė
  V. Vėlyvienė.
	10 mėn.
	Nustatyti mokymosi stiliai padės mokytojui parinkti tinkamiausius mokymosi būdus ir metodus.
Tinkamai parinkti būdai ir metodai padės mokiniui siekti geresnių mokymosi rezultatų.

	
	 Olimpiadų, konkursų organizavimas, dalyvavimas savivaldybės turuose.
	Pavaduotoja     ugdymui                    R. Marcinkevičienė,
klasių pedagogai
	Mokslo metų eigoje
	Mokiniai dalyvauja jų poreikius atitinkančioje veikloje.
Laimėję prizines vietas olimpiadose, konkursuose, varžybose, sėkmingai atstovauja mokyklą savivaldybėje, šalyje

	
	Dalyvavimas tarptautiniuose ir respublikiniuose konkursuose „Kengūra“,
,,Olympis“ ir kt. 
	Pavaduotojas     ugdymui,
Klasių pedagogai
	Mokslo metų eigoje

	 Vaikai aktyvinami dalyvauti tarptautiniuose ir respublikiniuose konkursuose, skatinamas jų noras mokytis, atrasti, kurti, tobulėti.

	
	Pirmokų adaptacijos tyrimas.
	Pavaduotojas ugdymui, 
Psichologės                           V. Vėlyvienė.
	11 mėn.

	Išsiaiškinama, pirmokų savijauta mokykloje, kokias patiria sėkmes ir nesėkmes. 

	2. Ugdyti mokinių savarankiško darbo įgūdžius, skatinant patyriminį ugdymą.
	Individualių pagalbos  mokiniui planų sudarymas.
	Mokytojai,
VG  komisija
	2022-2023 m.m.
	Užtikrinta individuali  pagalba kiekvienam  mokiniui. 

	
	Mokymas(is) per patyriminį ugdymą.


	Pavaduotoja ugdymui        R. Marcinkevičienė,
lektorius                          V. Lenkauskienė.
	2022-11 mėn.
	Lektorė pasidalins teorinėmis ir praktinėmis žiniomis apie patyriminį ugdymą. 

	
	Gabių mokinių identifikavimo tyrimas.
	 Pavaduotoja ugdymui
 R. Marcinkevičienė,
 klasių mokytojai
	2023-01 mėn.
	Išsiaiškinamas gabių mokinių skaičius mokykloje.

	
	„Mokomės bendradarbiaudami“
	Pavaduotoja ugdymui R. Marcinkevičienė, 
Klasių, grupių pedagogai.      
	2023-03 mėn.
	Centro pedagogai atliks praktines veiklas su mokiniais, skatinančias mokinių tarpusavio bendradarbiavimą, pagalbą vieni kitiems mokantis, sprendžiant problemas.

	
	Atviros pamokos/veiklos  „Kolega – kolegai“.
	Pavaduotoja ugdymui        R. Marcinkevičienė
klasių, grupių pedagogai.
	2022-2023 m.m. 
	80%  mokytojų praves po vieną integralią pamoką. 

	
	Mokinių kompetencijų stiprinimas vykdant projektinę patyriminę veiklą. 
	Pavaduotoja ugdymui        R. Marcinkevičienė
klasių, grupių pedagogai.
	2022-2023 m.m.
	Stiprės mokinių kompetencijos, mokiniai dalyvaus įvairiuose projektuose apie kuriuos pasidalins mokyklos internetinėje svetainėje, Facebook puslapyje.

	
	Vykdoma pedagogų veiklų, pamokų  stebėjimas bei analizė.
	Pavaduotoja ugdymui
R. Marcinkevičienė, metodinių grupių pirmininkai.
	2022-2023 m. m.
	Per mokslo metus stebima 1-2 kiekvieno pedagogo ugdomoji veikla, pamokos. Stebėjimų prioritetas – pamokos uždavinys. Teikiama metodinė pagalba pedagogams, gerėja pamokos, veiklų kokybė. Išvados analizuojamos metodinėse grupėse.

	3. Stiprinti mokinių socialines, emocines kompetencijas, vykdant prevencines veiklas.
	Patyčių tyrimas pradinėse klasėse.
	Pavaduotoja ugdymui R. Marcinkevičienė, 
Psichologės                           E. Sabaliauskienė,
V. Vėlyvienė.      
	2023-02 mėn.
	Išsiaiškinsime ar vyksta patyčios tarp 1-4 klasių mokinių.

	
	Ankstyvųjų prevencijos programų „Zipio draugai“ ir „Obuolio draugai“, „Įveikiame kartu“ „Socialinio emocinio ugdymo“ programų įgyvendinimas. 
	Klasių mokytojos. Priešmokyklinio ir ikimokyklinio ugdymo pedagogai.
	
	Įgyvendinamos prevencinės programos.

	
	Patyčių prevencijos renginiai atskiroms klasėms pagal klasių vadovų planus, socialinių pedagogų veiklos planus.
	Socialiniai pedagogai, klasių mokytojos
	
	Sumažės socialinės rizikos veiksniai ir jų įtaka.

	
	Prevencinės programos „Esame saugūs“ įgyvendinimas.
	Soc. Pedagogė                    R. Rutkauskienė, psichologė                    E. Sabaliauskienė.
	2022-2023 m.m.
	Sumažės smurto ir patyčių apraiškų mokykloje.

	4. Tobulinti ugdymo procesus, siekiant kiekvieno mokinio asmeninės pažangos.
	Asmeninės ūgties ir mokymosi pažangos fiksavimo sistema.
	Pavaduotoja ugdymui        R. Marcinkevičienė
klasių mokytojai, specialistai. 
	2022-09 mėn.
	Sukurta asmeninės ūgties ir mokymosi pažangos fiksavimo sistema padės įvertinti asmeninę mokinio ūgtį.

	
	Individualios konsultacijos mokinių pasiekimams gerinti.
	Pavaduotoja ugdymui        R. Marcinkevičienė
klasių, grupių pedagogai.
	2022-2023 m.m.
	Pedagogai sieks gerinti mokinių pasiekimus.

	5. Tobulinti mokytojų kompetencijas, orientuotas į šiuolaikinę pamoką, siekiant asmeninio meistriškumo.
	„Bendrojo ugdymo mokytojų bendrųjų ir dalykinių kompetencijų tobulinimas“ mokymai mokytojams BUT.
	Direktorė                          R. Kukalienė,
pavaduotoja ugdymui R. Marcinkevičienė.
	2022-2023 m.m.
	Pedagogai papildys žinias, leis tinkamai perteikti turinį naujų metodų taikymui.

	
	Naujų bendruomenės narių įtrauktis į Centro veiklas.
	Direktorė                         R. Kukalienė,
pavaduotoja ugdymui          R. Marcinkevičienė,
Centro bendruomenė
	2022-2023 m. m.
	Naujai atvykusieji bendruomenės nariai saugiau įsitrauks į Centro veiklas. 

	
	Metodinė išvyka „Mokykla – mokyklai“
	Direktorė                       R. Kukalienė,
pavaduotoja ugdymui R. Marcinkevičienė,
Centro pedagogai
	2022-2023 m.m.
	Organizuotų išvykų metu pedagogai dalinsis praktine patirtimi, plės akiratį, susipažins su kitų mokyklų veiklomis 

	
	Informacijos iš seminarų sklaida.
	Pavaduotoja ugdymui        R. Marcinkevičienė
Centro pedagogai
	2022-2023 m.m. 
	85% Centro pedagogų dalinsis informacija išgirsta seminaruose.
85% mokytojų taikys pamokose mokymąsi skatinančius metodus.
Nauji mokymą skatinantys metodai didins mokinių motyvaciją mokytis.

	
	Darbo patirties sklaida „Kolega – kolegai“.
	Pavaduotoja ugdymui        R. Marcinkevičienė
Centro pedagogai
	2022-2023 m.m. 
	95% Centro pedagogų dalinsis gerąja darbo patirtimi. Mokytojai perims vienas iš kito gerąją darbo patirtį. Pamokos taps inovatyvesnės.

	
	Mokytojų kvalifikacijos kėlimo analizė.
	Pavaduotoja ugdymui 
R. Marcinkevičienė,
pedagogai
	Mokslo metų pabaigoje
	Visiems pedagogams suteikiamos lygios galimybės plėtoti profesines kompetencijas ir pasirenkant kvalifikacijos tobulinimo programas.

	
	Pedagogų  veiklos įsivertinimas, numatant tobulinimosi kryptis
	Pavaduotoja     ugdymui                            R. Marcinkevičienė,
Centro pedagogai.
	06 mėn
	Tobulėja mokytojų darbas: gebėjimas tinkamai suplanuoti ugdymo procesą, kurti palankią mokymosi aplinką, naudoti inovatyvius mokymo ir aktyvaus mokymosi būdus

	6. Kurti atvirą ir patrauklų Centro įvaizdį, užtikrinant sveiką ir saugią ugdymo(si) aplinką.
	Paisdalijimas patirtimi apie inovatyvių IKT įrankių naudojimą.
	Pavaduotoja ugdymui        R. Marcinkevičienė. metodinės grupės pirmininkė                            A. Juškauskienė
	2023-03 mėn.
	Ugdymo procesas vyksta inovatyviose ugdymo aplinkose. Išvados analizuojamos metodinėse grupėse.

	
	Dalyvavimas sveikatos įpročius formuojančiuose renginiuose 
	Pavaduotoja ugdymui 
R. Marcinkevičienė,
pedagogai
	2022-2023 m.m.
	Pedagogai kartu su mokiniais dalyvaus sveikatos įpročius formuojančiuose renginiuose. 

	
	Informacijos apie mokyklos veiklą pateikimas ir nuolatinis atnaujinimas Centro internetinėje svetainėje, FB socialiniame tinkle, spaudoje.
	Pavaduotoja ugdymui    R. Marcinkevičienė, sekretorė B. Želvienė
	Mokslo metų eigoje
	Nuolat atnaujinama informacija Centro internetinėje svetainėje, FB socialiniame tinkle, suteikia informacijos visuomenei apie veiklą įstaigoje.

	
	Mokytojų kvalifikacijos tobulinimas, savišvieta, refleksija.
	Pavaduotoja     ugdymui                            R. Marcinkevičienė.
	Mokslo metų pabaigoje
	Mokytojai įgyja reikalingų kompetencijų, pamokų metu naudoja efektyvesnius mokymo metodus.



VEIKLOS PLANO ĮGYVENDINIMAS IR ĮVERTINIMAS

Kiekvienas bendruomenės narys yra atsakingas už plano tikslų bei uždavinių  įgyvendinimą. 
Veiklos plano realizavimas detalizuojamas Centro  atskirų sričių (Centro tarybos  metodinių grupių, VGK)  planuose. Tikslų įgyvendinimas bei veiklos įvertinimas pateikiamas Centro mokytojų  tarybos, VGK,  metodinių grupių posėdžiuose, bendruomenės  susirinkimuose

_________________________________________________
